Калі вядомыя расійскія эксперты крытыкуюць Мінск у паўтузіне артыкулаў на Eurasia Daily, гэта азначае, што Крэмль хоча даць беларускаму партнёру зразумець усю сур’ёзнасць абвінавачванняў. Вядучы эксперт па Беларусі з Інстытуту вывучэння краінаў СНД Аляксандр Фадзееў адзначыў, што Беларусь пастаўляе Украіне паліва, тавары двайнога прызначэння і камплектуючыя для сістэмаў ўзбраення. Ён падкрэсліў, што Мінск зрабіў гэта не толькі па эканамічных, але і палітычных прычынах: іншымі словамі, каб палепшыць адносіны з Захадам.